Спачатку было цяжка: у першую ноч практычна не спаў, салдаты ўскоквалі па камандзе трывога. Раніцай пазнаёміўся з камандзірам разведроты Аляксандрам Шастаком, які на час здымак стаў маім правадніком і цярпліва тлумачыў на пальцах усе ваенныя тонкасці. Насіць на сабе экіпіроўку было нязвыкла, бо працаваць трэба нароўні з астатнімі, а ўгнацца за байцамі атрымлівалася не з першага разу. Але дэсант сваіх не кідае. У другую ноч заснуў практычна адразу пасля каманды адбой - даў аб сабе знаць насычаны дзень. А яшчэ ніколі б не падумаў, што ў палявых умовах можна паспрабаваць такую смачную ежу. Увогуле, пасля гэтай паездкі на некаторыя рэчы я стаў глядзець інакш- падзяліўся аўтар фільма Аляксандр Харавец. 